b'\n_START_ARTICLE_\nJohannes XIX\n_START_PARAGRAPH_\nPaavi Johannes XIX (k. lokakuussa 1032), hallitsi vuosina 1024\xe2\x80\x931032. H\xc3\xa4nen oikea nimens\xc3\xa4 oli Romanus._NEWLINE_H\xc3\xa4n seurasin paavina velje\xc3\xa4\xc3\xa4n Benedictus VIII:tta, ja he molemmat kuuluivat Tusculumin sukuun. Kun h\xc3\xa4net valittiin paaviksi, h\xc3\xa4nell\xc3\xa4 ei ollut uskonnollista virkaa, vaan h\xc3\xa4n oli konsuli ja senaattori. H\xc3\xa4net vihittiin piispaksi vain, jotta h\xc3\xa4nest\xc3\xa4 olisi voitu tehd\xc3\xa4 paavi._NEWLINE_H\xc3\xa4nell\xc3\xa4 ei ollut kirkollisia ennakkoluuloja - eik\xc3\xa4 my\xc3\xb6sk\xc3\xa4\xc3\xa4n tietoa kirkkohistoriasta - mink\xc3\xa4 h\xc3\xa4n osoitti vastaanottamalla suuret lunnaat, jotta Konstantinopolin patriarkasta olisi tehty ekumeeninen piispa. Esityksen aiheuttaman raivon takia h\xc3\xa4nen oli kuitenkin l\xc3\xa4hes v\xc3\xa4litt\xc3\xb6m\xc3\xa4sti vet\xc3\xa4ydytt\xc3\xa4v\xc3\xa4 sopimuksesta._NEWLINE_Keisari Henrik II Pyh\xc3\xa4n kuoltua 1024 h\xc3\xa4n antoi tukensa Konrad II:lle, joka hoveineen kruunattiin korein menoin Pietarinkirkossa p\xc3\xa4\xc3\xa4si\xc3\xa4isen\xc3\xa4 1027._NEWLINE_Johannes XIX:n kuoltua h\xc3\xa4nen veljenpoikansa Benedictus IX:st\xc3\xa4 tehtiin paavi, vaikka t\xc3\xa4m\xc3\xa4 oli viel\xc3\xa4 nuori. Joidenkin l\xc3\xa4hteiden mukaan h\xc3\xa4n olisi ollut vasta 12-vuotias, mutta luultavasti h\xc3\xa4n oli noin 18- tai 20-vuotias._NEWLINE_Seuraava Johanneksen nime\xc3\xa4 kantanut paavi oli Johannes XXI eik\xc3\xa4 Johannes XX-nimist\xc3\xa4 paavia ole olemassa.'